CELEX: 31998D0184
Language: bg
Date: 1998-02-25 00:00:00
Title: Решение на Комисията от 25 февруари 1998 година относно въпросник за докладите на държавите-членки по прилагането на Директива 94/67/EО на Съвета относно изгарянето на опасни отпадъци (прилагане на Директива 91/692/EИО на Съвета)Текст от значение за ЕИП.

15/ 04
            
            
               BG
            
            
               Официален вестник на Европейския съюз
            
            
               203
            
         31998D0184
   
               L 067/48
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 25 февруари 1998 година
   относно въпросник за докладите на държавите-членки по прилагането на Директива 94/67/EО на Съвета относно изгарянето на опасни отпадъци (прилагане на Директива 91/692/EИО на Съвета)
   (текст от значение за ЕИП)
   (98/184/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/692/EИО на Съвета oт 23 декември 1991 г. относно стандартизиране и рационализиране на докладите за прилагане на някои директиви в областта на околната среда (1), и по-специално членове 5 и 6,
   като взе предвид Директива 94/67/EО на Съвета относно изгарянето на опасни отпадъци (2),
   като има предвид, че член 17 от Директива 94/67/EО изисква държавите-членки да докладват за прилагането на тази директива в съответствие с член 5 от Директива 91/692/EИО на Съвета;
   като има предвид, че този доклад трябва да бъде изготвен въз основа на въпросник или общи насоки, съставени от Комисията, в съответствие с процедурата, установена в член 6 от Директива 91/692/EИО;
   като има предвид, че първият доклад ще обхваща периода 1998 - 2000 г. включително;
   като има предвид, че предвидените в това решение мерки са в съответствие със становището, изразено от комитета, който е създаден в съответствие с член 6 от горепосочената директива,
   ПРИЕ НАСТОЯЩОТО РЕШЕНИЕ:
   Член 1
   Приема въпросника, който е приложен към настоящото решение и се отнася към Директива 94/67/EО на Съвета, относно изгарянето на опасни отпадъци.
   Член 2
   Държавите-членки ще използват този въпросник като основа за подготвяне на доклада, който те са длъжни да представят на Комисията съгласно член 5 от Директива 91/692/EИО на Съвета и член 17 от Директива 94/67/EО на Съвета.
   Член 3
   Адресати на настоящото решение са държавите-членки.
   
      Съставено в Брюксел на 25 февруари 1998 година.
      
         
            За Комисията
         
         Ritt BJERREGAARD
         
         
            Член на Комисията
         
      
   
   
      (1)  ОВ L 377, 31.12.1991 г., стр. 48.
   
      (2)  ОВ L 365, 31.12.1994 г., стр. 34.
   ПРИЛОЖЕНИЕ
   ВЪПРОСНИК
   за доклада на държавите-членки за транспонирането и прилагането на Директива 94/67/EО относно изгарянето на опасни отпадъци
   Правят се препратки, за да се определи информацията, която вече е предоставена на Комисията.
   I.   ТРАНСПОНИРАНЕ В НАЦИОНАЛНОТО ЗАКОНОДАТЕЛСТВО
   
               a)
            
            
               Предоставени ли са на Комисията подробности за законови, подзаконови и административни разпоредби, които са приети за съобразяване с директивата?
               (Да/Не)
            
         
               б)
            
            
               Ако отговорът на буква a) е „Не“, посочете защо.
            
         II.   ПРИЛАГАНЕ НА ДИРЕКТИВАТА
   
               a)
            
            
               Какви мерки, най-общо, са взети в съответствие с член 3, параграф 1 за предотвратяване замърсяването на околната среда, което произтича от проектирането, оборудването и работата на инсталациите за изгаряне?
            
         
               б)
            
            
               Ако тази информация е налице, посочете броя на издадените разрешения в съответствие с член 3, параграф 1 и свързаните действащи мощности.
            
         
               a)
            
            
               Какви изисквания, най-общо, за издаване на разрешения за съвместно изгаряне са въведени в съответствие с член 3, параграф 4?
            
         
               б)
            
            
               Предоставени ли са изключения от процента, изискван от член 3, параграф 3 през шестмесечния период, след започване на операцията в съответствие с член 3, параграф 4?
               (Да/Не)
            
         
               в)
            
            
               Ако отговорът на буква б) е „Да“, посочете защо.
            
         
               г)
            
            
               Ако тази информация е налична, посочете броя на разрешенията и разрешения общ обем отпадъци за съвместно изгаряне в съответствие с член 3, параграф 3.
            
         3.   Какви мерки са предприети в съответствие с член 4 за осигуряване на обществен достъп до информацията, предвидена в този член?
   
               a)
            
            
               Какви мерки, по принцип, са предприети за предотвратяване или намаляване на отрицателните последици за околната среда от извършване на предаване и приемане на отпадъци в съответствие с член 5?
            
         
               б)
            
            
               Ако разполагате с такава информация, посочете броя на изключенията от параграфи 2 и 3 от член 5, предоставени в съответствие с член 5, параграф 4.
            
         
               a)
            
            
               Бяха ли разрешени изисквания, различни от тези, установени в член 6, параграф 2, в съответствие с член 6, параграф 4?
               (Да/Не)
            
         
               б)
            
            
               Ако отговорът на буква a) е „Да“, посочете подробности за броя на случаите и условията за разрешителни на всеки отделен случай, както и за резултатите от направените проверки.
            
         
               в)
            
            
               Какви мерки, най-общо, са приети за спазване на член 6, параграф 3?
            
         
               г)
            
            
               Какви мерки бяха предприети в съответствие с член 6, параграф 6 за обезпечаване, че нормите за допустимо замърсяване на въздуха, причинено от емисии, да не е значително?
            
         
               a)
            
            
               Какви мерки, най-общо, са приети в изпълнение на изискванията, установени в член 6, параграф 5, член 7, параграф 1 и член 7, параграф 2?
            
         
               б)
            
            
               Какви разпоредби са приети относно максимално допустимата продължителност на прекъсванията, неизправности в работата или повреди на пречиствателните устройства или измервателните устройства в съответствие с член 12, параграф 2, както и относно своевременното информиране на компетентните органи в съответствие с член 12, параграф 1, ако емисионните пределно допустими норми, установени в член 6, параграф 5, член 7, параграф 1 и член 7, параграф 2, са били превишени.
            
         
               в)
            
            
               Бяха ли установени емисионни пределно допустими норми за замърсители, различни от предвидените в член 7 в националните разпоредби?
               (Да/Не)
            
         
               г)
            
            
               Ако отговорът на буква в) е „Да“, да се посочат подробности за причините и посочете емисионната норма за всеки замърсител.
            
         
               д)
            
            
               Какви разпоредби са приети за определяне на подходящи емисионни пределно допустими норми или средни стойности в съответствие с член 7, параграф 4.
            
         7.   Какви мерки са приети за намаляване на изливането на отпадъчни води в съответствие с член 8?
   
               a)
            
            
               Какви мерки, най-общо, са приети в съответствие с член 9 за осигуряване на съответствие с Директиви 75/442/EИО и 91/689/EИО?
            
         
               б)
            
            
               Когато има налична информация, посочете дали топлината, получена при изгарянето, е оползотворена, начина на оползотворяването и ефективността.
            
         9.   Какви мерки, най-общо, са приети за осигуряване на съответствие с изискванията за измерване в съответствие с член 10, включително изискванията на приложение III?
   10.   По отношение на член 13, параграф 2, посочете броя на получените уведомления за пълно преустановяване на дейността на инсталации, включително капацитета на изгаряне, броя часове и продължителността на работата.